জিম্বাবুয়ে সিরিজে বাদ পড়লেও রোডসের দৃষ্টিতে আছেন সৌম্য সরকার, মুমিনুল হকও। জাতীয় লিগে দুর্দান্ত খেলা সৌম্যর পারফরম্যান্সে তো ভীষণ মুগ্ধ রোডস, ‘যখন কোনো খেলোয়াড় দল থেকে বাদ পড়ে, সে একাকিত্ব বোধ করে, মানসিকভাবে ধাক্কা খায়, হতাশ হয়। ভাবে আমি বোধ হয় অবহেলিত। সৌম্য-মুমিনুল এমনটা ভাববে, সেটা আমরা আশা করি না। দলে ফেরার সামর্থ্য তাদের আছে। মোসাদ্দেকও বাদ পড়েছে। আমি (কাল) প্রস্তুতি ম্যাচ দেখতে যাব (প্রস্তুতি ম্যাচে সৌম্য-মোসাদ্দেক খেলবেন)। সৌম্য যে জাতীয় লিগে দুটি ৭০ রানের ইনিংস ও ৫ উইকেট পেয়েছে শুনে খুব খুশি হয়েছি। তার সঙ্গে কথা হয়েছে।’